Mamlakat g‘arbida kuchli o‘rmon yong‘inlari kuzatildi. Foto: AFP G‘arbiy Avstraliya shtati bosh vaziri Rojyer Kuk mahalliy televideniyega o‘rmon yong‘inlari yetkazgan zarar haqida ma’lumot berdi. Uning aytishicha, hududda 18 ta uy va boshqa turdagi 31 bino yonib kul bo‘lgan. Biroq qurbonlar yo‘q. “Bizning o‘y-xayolimiz mazkur odamlar va oilalar (uyi yonib ketgan) bilan band”, — dedi Kuk. Uch kundan beri Pert shimolidagi kuchli o‘rmon yong‘inlarini bartaraf qilishga harakat qilinmoqda. Buning uchun 150 dan ortiq o‘t o‘chiruvchi jalb qilingan. Qayd etilishicha, yong‘in 1820 gektar hududni qamrab olgan.